ໄທ ຍົກຍ້າຍ ພວກຜູ້ນຳປະເທດຕ່າງໆ ອອກຈາກ ບ່ອນຈັດ ກອງປະຊຸມສຸດຍອດ ທີ່ພັທຍາ
ຂ່າວສຳຄັນອື່ນໆ: ການໂຈມຕີ ສະລະຊີບ ໃສ່ກຳລັງ ທະຫານບ້ານຊຸນນີ່ ໃນອີຣັກ ເຮັດໃຫ້ມີ ຜູ້ເສັຽຊີວິດ 9 ຄົນ; ໂຈນທະເລ ໂຊມາເລັຽ ເຕືອນ ກ່ຽວກັບຜົນຮ້າຍ ຖ
ເຈົ້າໜ້າທີ່ໄທ ກ່າວວ່າ ເຮືອບິນເຮ ຣີຄອບເຕີ້ ໄດ້ເລີ້ມຍົກຍ້າຍພວກຜູ້ນຳປະເທດ ຕ່າງໆຂອງເອເຊັຽ ອອກໜີ ຫລັງຈາກພວກປະ ທ້ວງຕໍ່ຕ້ານຣັຖບານໄດ້ບັງຄັບ ໃຫ້ມີ ການຍົກເລີກ ກອງປະຊຸມສຸດຍອດ ພູມີພາກ ທີ່ເມືອງພັທຍາ ຊຶ່ງເປັນເມືອງຕາກອາກາດ ແຄມທະເລຂອງໄທ ພວກປະທ້ວງ ທີ່ໃສ່ເສື້ອແດງ ຈຳນວນຫລາຍຮ້ອຍຄົນທີ່ທວງໃຫ້ ນາຍົກຣັຖມຸນຕຣີໄທ ທ່ານອະພິຊິດ ເວດຊາຊີວະ ລາອອກນັ້ນ ໄດ້ບຸກຜ່ານແຖວຕຳຣວດ ແລະປະຕູແກ້ວ ເພື່ອເຂົ້າໄປ ໃນໂຮງແຮມ ບ່ອນທີ່ກອງປະຊຸມ ສຸດຍອດອາຊ່ຽນຈະເລີ້ມຂຶ້ນ ນາຍົກຣັຖມຸນຕຣີ ອະພິຊິດ ໄດ້ປະກາດ ພາວະສຸກເສີນ ຢູ່ເມືອງພັທຍາແລະກ່າວໃນຄຳປາສັຍ ທາງໂທຣະພາບວ່າ ເວລານີ້ ໄດ້ມີການເພັ່ງເລັງໃສ່ ການຄ້ຳປະກັນຄວາມປອດພັຍ ຂອງພວກຜູ້ນຳ ປະເທດຕ່າງ ໃນການເດີນທາງ ກັບຄືນປະເທດ ກອງປະຊຸມສຸດຍອດ ມີກຳນົດ ຈະສິ້ນສຸດລົງ ໃນວັນອາທິດ ມື້ອື່ນ ພວກປະທ້ວງທີ່ໃຫ້ການສນັບສນຸນ ອະດີດ ນາຍົກຣັຖມຸນຕຣີ ທັກສິນ ຊິນນະວັດ ຖືວ່າ ຣັຖບານຊຸດປັດຈຸບັນ ຂອງໄທ ເປັນຣັຖບານ ທີ່ບໍ່ຖືກຕ້ອງ ຕາມກົດໝາຍ ແລະຢາກໃຫ້ມີການເລືອກຕັ້ງໃໝ່ ຕຳຣວດອີຣັກ ກ່າວວ່າ ການໂຈມຕີ ດ້ວຍຣະເບີດສະລະຊີບ ໃນເຂດພາກໃຕ້ຂອງນະຄອນຫລວງ ແບັກແດັດ ທີ່ແນໃສ່ ກຳລັງທະຫານບ້ານ ຊຸນນີ່ ທີ່ເປັນພັນທະມິດກັບສະຫະຣັດນັ້ນ ເຮັດໃຫ້ ມີຜູ້ເສັຽຊີວິດ 9 ຄົນ ແລະບາດເຈັບ ອີກຫລາຍກວ່າ 20ຄົນ ເຈົ້າໜ້າທີ່ ເວົ້າວ່າ ການໂຈມຕີ ໄດ້ມີຂຶ້ນ ໃນວັນເສົາມື້ນີ້ ຂະນະທີ່ສະມາຊິກ ຂອງກຳລັງ ຮັກສາ ຄວາມສະງົບ ປະຊາຄົມ ຊຶ່ງເປັນທີ່ຮູ້ກັນ ໃນນາມສະພາເພື່ອການຟື້ນຟູ ພວມເຂົ້າແຖວ ເພື່ອຮັບເງິນເດືອນ ທີ່ກອງບັນຊາການທະຫານແຫ່ງນຶ່ງ ກຳລັງທະຫານບ້ານ ຊຸນນີ່ ແມ່ນຮວມທັງ ພວກທີ່ເຄີຍເປັນກະບົດມາກ່ອນ ທີ່ປ່ຽນ ເປັນສັດຕຣູ ກັບກຸ່ມກໍ່ການຮ້າຍ AL-QAIDA ແລະກຸ່ມອື່ນໆ ພວກເຂົາເຈົ້າ ໄດ້ຮັບ ການຍົກຍ້ອງວ່າ ເປັນຜູ້ຊ່ອຍ ເຮັດໃຫ້ ຄວາມຮຸນແຮງໃນອີຣັກ ໃນຮອບປີຜ່ານມາ ຫລຸດລົງ ໃນມື້ວານນີ້ ການໂຈມຕີ ດ້ວຍຣະເບີດ ສະລະຊີບເຮັດໃຫ້ ທະຫານ ອະເມຣິກັນ 5 ຄົນ ເສັຽຊີວິດ ຢູ່ໃນພາກເໜືອ ຂອງປະເທດອີຣັກຊຶ່ງເປັນການ ເສັຽຊີວິດຊີວິດ ຂອງຊາວ ອະເມຣິກັນ ໃນຈຳນວນ ຫລາຍທີ່ສຸດພາຍໃນເວລານຶ່ງມື້ ໃນໄລຍະ ນຶ່ງປີກວ່າໆ ຫົວໜ້າໂຈນທະ ເລ ຄົນນຶ່ງ ທີ່ຢູ່ເທິງຝັ່ງ ໃນໂຊມາເລັຽໄດ້ເຕືອນ ກ່ຽວກັບຜົນ ທີ່ຈະຕິດຕາມມາ ຢ່າງຮ້າຍແຮງ ຖ້າສະຫະຣັດ ຫາກໃຊ້ກຳລັງບຸກເຂົ້າໄປຊ່ອຍ ໂຕປະກັນ ອະເມຣິກັນ ທີ່ຖືກພວກໂຈນທະເລ ຈັບໄວ້ ທີ່ເຮືອ ຊູຊີບນອກແຄມຝັ່ງ ລາວເວົ້າວ່າ ພວກໂຈນທະເລ ທີ່ຈັບທ່ານ RICHARD PHILIPS ພວມລໍຖ້າການສົ່ງກຳລັງໄປໜູນ ມີລາຍງານວ່າ ເຮືອຂອງ ພວກໂຈນທະເລ ກຳລັງ ຊອກຄົ້ນຫາເຮືອຊູຊີບ ແຕ່ກຳປັ່ນ ເຢັຽຣະມັນ ທີ່ຖືກຈີ້ ພ້ອມກັບ ໂຕປະກັນ 24 ຄົນໄດ້ເດີນທາງ ກັບຄືນໄປຈອດ ຫລັງຈາກ ບໍ່ສາມາດ ແລ່ນໄປຍັງ ບ່ອນເກີດເຫດໄດ້ ກຸ່ມເດີນເຮືອ ທາງທະເລ ຢູ່ໃນຂົງເຂດ ກ່າວວ່າ ຜູ້ນຳຊົນເຜົ່າ ອະວຸໂສຂອງໂຊມາເລັຽ ພະຍາຍາມ ທີ່ຈະເດີນທາງ ໄປຍັງບ່ອນທີ່ ມີການປະເຊີນໜ້າເພື່ອເຈຣະຈາ ໃຫ້ມີການ ປ່ອຍທ່ານ PHILIPS ທ່ານ PHILIPS ໄດ້ຖືກຈັບໂຕໄວ້ໂດຍພວກ ໂຈນທະເລ ເທິງເຮືອຊູຊີບ ຢູ່ນອກແຄມຝັ່ງທະເລ ໂຊມາເລັຽ ເລີ້ມແຕ່ວັນພຸດແລ້ວນີ້ ເປັນຕົ້ນມາ ເວລາພວກ ລູກເຮືອ ຂອງທ່ານ PHILIPS ຄົ້ນພົບ ແຜນການໂຈມຕີເຮືອຂອງພວກເຂົາເຈົ້າ ປະທາ ນາທິບໍດີ ຟິຈິ ທ່ານ RATU JOSEFA ILOILO ໄດ້ແຕ່ງຕັ້ງພົນເຮືອຈັຕວາ FRANK BAINIMARAMA ຜູ້ບັນຊາການ ກອງທັບ ໃຫ້ເຂົ້າຮັບ ຕຳແໜ່ງເປັນນາຍົກ ຣັຖມຸນຕຣີ ຮັກສາການ ຄືນໃໝ່ ເພື່ອຄ້ຳປະກັນວ່າ ກອງທັບ ຈະສືບຕໍ່ເປັນຜູ້ປົກຄອງ ປະເທດດັ່ງກ່າວ ທັງໆທີ່ສານ ໄດ້ຕັດສິນ ໃນທາງກົງກັນຂ້າມ ລາຍງານຂ່າວ ແຈ້ງວ່າ ເປັນທີ່ຄາດກັນວ່າ ທ່ານ BAINIMARAMA ຈະແຕ່ງຕັ້ງຄະນະຣັຖບານ ໃນວັນເສົາ ມື້ນີ້ ຄວາມວຸ້ນວາຍ ລ່າສຸດ ໃນຟິຈິ ໄດ້ເລີ້ມຂຶ້ນໃນມື້ ວັນພະຫັດ ຜ່ານມາ ໂດຍທີ່ ສານອຸທອນ ໄດ້ຕັດສິນວ່າ ຣັຖບານທະຫານທີ່ໄດ້ຕັ້ງຂຶ້ນ ໂດຍການກໍ່ ຣັຖປະຫານ ໃນປີ 2006 ນັ້ນ ເປັນຣັຖບານທີ່ບໍ່ຖືກຕ້ອງ ຕາມກົດໝາຍ ການເຄື່ອນໄຫວ ທີ່ວ່ານີ້ ເຮັດໃຫ້ທ່ານ BAINIMARAMAໄດ້ປະກາດ ລາອອກ ຈາກຕຳແໜ່ງ ນາຍົກຣັຖມຸນຕຣີ ໃນມື້ວານນີ້ ປະທານາທິບໍດີILOILO ໄດ້ປະກາດ ລຶບລ້າງ ຣັຖທັມມະນູນ ແລະແຕ່ງຕັ້ງ ທ່ານເອງ ເປັນຜູ້ນຳຂອງປະເທດ ພາຍໃຕ້ ຣະບຽບການໃໝ່ ປະທາ ນາທິບໍດີ ສະຫະຣັດ ທ່ານ BARACK OBAMA ຮຽກຮ້ອງໃຫ້ປະເທດຕ່າງໆ ສາມັກຄີກັນ ເພື່ອຕໍ່ສູ້ ກັບບັນຫາ ທ້າທາຍ ຕ່າງໆຂອງໂລກທີ່ທ່ານໄດ້ພົບເຫັນ ດ້ວຍໂຕທ່ານເອງ ໃນຣະຫວ່າງ ການເດີນທາງ ໄປຢ້ຽມຢາມຕ່າງປະເທດ ເມື່ອໄວໆມານີ້ ໃນຄຳປາສັຍ ປະຈຳສັບປະດາ ທີ່ອອກອາກາດ ໃນວັນເສົາມື້ນີ້ ທ່ານ OBAMA ໄດ້ຊີ້ໄປຍັງ ການສເລີມສລອງ ບຸນອີສເຕີ້ ຂອງຊາວຄຣິສຕຽນແລະບຸນແພສໂອເວີ ຂອງຊາວຢິວ ນັ້ນວ່າ ເປັນການ ສະທ້ອນຄືນ ເຖິງຄວາມສາມັກຄີແລະພັນທະ ຕໍ່ກັນແລະກັນ ບໍ່ວ່າຈະເປັນ ເຊື້ອຊາດເຜົ່າພັນ ຫລືໃນດ້ານ ຄວາມເຊື່ອກໍຕາມ ທ່ານເວົ້າວ່າ ບໍ່ມີປະເທດໃດ ຕາມລຳພັງ ສາມາດ ແກ້ໄຂ ບັນຫາຕ່າງໆທີ່ເກີດຈາກ ການຫຼົ້ມສລາຍ ທາງດ້ານການເງິນ ການປ່ຽນແປງ ຂອງດິນຟ້າອາກາດ ບັນຫາອາວຸດນິວເຄລັຽ ຫລືບັນຫາ ການກໍ່ການຮ້າຍ ທ່ານເວົ້າວ່າ ດ້ວຍເຫດນີ້ປະເທດຕ່າງໆ ຈຶ່ງຈຳເປັນ ຕ້ອງໄດ້ປະຖິ້ມ ຄວາມຂັດແຍ້ງ ແລະຄວາມບໍ່ໄວ້ເນື້ອເຊື່ອໃຈ ທີ່ເຄີຍມີມາ ເພື່ອວ່າ ບັນຫາ ທີ່ຄ້າງຄາ ຂອງໂລກ ຈະສາມາດໄດ້ຮັບການແກ້ໄຂ ດ້ວຍວິທີ ທີ່ຮ່ວມມືກັນ ທ່ານ BAN KI-MOON ເລຂາທິການໃຫຍ່ ອົງການ ສະຫະປະຊາຊາດໄດ້ເດີນທາງ ໄປຢ້ຽມຢາມ ສປປ ລາວ ເປັນເວລາສັ້ນໆ ໃນວັນເສົາ ມື້ນີ້ ຊຶ່ງເປັນການຢ້ຽມຢາມລາວ ເທື່ອທຳອິດ ໃນຮອບ 24 ປີ ຂອງຜູ້ນຳ ອົງການ ສະຫະປະຊາຊາດ ໃນພິທີເປີດ ສຳນັກງານໃໝ່ ຂອງອົງການ ສະຫະປະຊາຊາດ ທີ່ນະຄອນຫຼວງ ວຽງຈັນນັ້ນທ່ານ BAN ໄດ້ສະແດງ ຄວາມຫວັງ ອອກມາວ່າ ລາວ ຊຶ່ງເປັນນຶ່ງ ໃນບັນດາ ປະເທດທີ່ທຸກຍາກ ທີ່ສຸດໃນໂລກ ຈະປະສົບກັບ ຄວາມກ້າວໜ້າ ໃນການ ບັນລຸເປົ້າໝາຍສະຫັດສະວັດ ຂອງອົງການ ສະຫະປະຊາຊາດ ເປົ້າໝາຍ ສະຫັດສະວັດ ແມ່ນເປົ້າໝາຍການພັທນາ ຣະຫວ່າງປະເທດ 8 ຂໍ້ທີ່ 192 ປະເທດ ສະມາຊິກ ຂອງອົງການ ສະຫະປະຊາຊາດແລະອົງການ ຈັດຕັ້ງນາໆຊາດ ຢ່າງນ້ອຍ 23 ອົງການ ໄດ້ຕົກລົງກັນ ທີ່ຈະໃຫ້ມີການບັນລຸພາຍ ໃນປີ 2015 ໃນນັ້ນ ແມ່ນຮວມທັງ ການຫຼຸດຜ່ອນ ຄວາມທຸກຍາກຢ່າງຮ້າຍແຮງ ຫລຸດຜ່ອນ ອັດຕຣາ ການເສັຽຊີວິດ ຂອງພວກເດັກນ້ອຍ ຕໍ່ສູ້ປາບປາມພະຍາດໂຣຄາຕ່າງໆ ເຊັ່ນໂຣກເອດສ໌ ດັ່ງນີ້ເປັນຕົ້ນ ແລະພັທນາ ພາຄີ ສຳລັບການພັທນາຂອງໂລກ ຣັຖມຸນຕຣີ ການຕ່າງປະເທດ ສະຫະຣັດ ທ່ານນາງ HILLARYCLINTON ອວຍພອນ ໃນໂອກາດ ວັນຂຶ້ນ ປີໃໝ່ລາວ ໃນຖແລງຂ່າວ ທີ່ນຳອອກ ເຜີຍແຜ່ໃນມື້ວັນສຸກ ວານນີ້ ທ່ານນາງ CLINTON ກ່າວວ່າ ເນື່ອງໃນໂອກາດ ການສເລີມສລອງວັນຂຶ້ນປີໃໝ່ລາວ ຕາມປະເພນີນີ້ ທ່ານນາງ ຂໍອວຍພອນ ໃຫ້ເປັນປີ ທີ່ສະງົບສຸກແລະອຸດົມຮັ່ງມີ ສຳລັບຣັຖບານ ແລະປະຊາຊົນ ສາທາຣະນະຣັດ ປະຊາທິປະໄຕປະຊາຊົນລາວ ຖແລງ ຂ່າວເວົ້າວ່າ ໃນປີນີ້ ຊຶ່ງເປັນປີ ແຫ່ງການເລີ້ມຕົ້ນໃໝ່ນັ້ນ ທ່ານນາງຫວັງວ່າ ຈະໄດ້ສືບຕໍ່ ແລະເສີມຂຍາຍ ການຮ່ວມມືຣະຫວ່າງ ສະຫະຣັດ ກັບລາວ ໃນຫລາຍໆດ້ານ ທີ່ຕ່າງຝ່າຍ ຕ່າງມີຜົນປໂຍດ ການສເລີມສລອງ ເທສການ ປີໃໝ່ລາວ ໃນປີນີ້ ຊຶ່ງເປັນປີສລູ ຫລືປີງົວຈະເລີ້ມຂຶ້ນໃນວັນທີ 14 ຫາວັນທີ 16 ເມສາ ເຮົາຍັງມີຂ່າວອື່ນໆອີກ ເຊີນຟັງລາຍລະອຽດໄດ້ໂດຍຄລິກບ່ອນສຽງ